BDMS โบรกแนะเก็งกำไรเป้า “ฟันโฟลว์” ซื้อกลับ พ่วง Operation ฟื้นต่อเนื่อ
BDMS โบรกแนะเก็งกำไรเป้า “ฟันโฟลว์” ซื้อกลับ พ่วง Operation ฟื้นต่อเนื่อง จับตาดันรายได้ปีนี้แตะแสนล้าน เคาะเป้า 31 บาท
BDMS โบรกแนะเก็งกำไรเป้า “ฟันโฟลว์” ซื้อกลับ พ่วง Operation ฟื้นต่อเนื่อง จับตาดันรายได้ปีนี้แตะแสนล้าน เคาะเป้า 31 บาท
31 มี.ค. 2566

บล.ดาโอ ระบุในบทวิเคราะห์วันนี้ (31 มี.ค.66) บริษัท กรุงเทพดุสิตเวชการ จำกัด(มหาชน) หรือ BDMS คาดแรงซื้อของนักลงทุนต่างชาติจะทยอยซื้อหุ้น BDMS ส่วนรายได้จาก Core Operation ในปี 2566 ฟื้นตัวต่อเนื่องหนุนด้วยผู้ป่วย Fly in ที่เพิ่มขึ้น
ประเมินรายได้รวมเติบโต 10% เทียบช่วงเดียวกันของปีก่อนที่ 1 แสนล้านบาท เตรียมขยายโรงพยาบาลพญาไท ศรีราชา 100 เตียง คาดเปิดในไตรมาส 4/2566
ส่วนต้นปี 2567 เริ่มสร้างโรงพยาบาลกรุงเทพ ปลวกแดง ระยอง 239 เตียง เป็นบวกต่อ Valuation ในระยะยาว โดยประเมินกำไรสุทธิปี 2566 ที่ 1.32 หมื่นล้านบาท โต 5% เทียบช่วงเดียวกันของปีก่อน และปี 2567 อยู่ที่ 1.46 หมื่นล้านบาท และโต 11% เทียบช่วงเดียวกันของปีก่อน